મુખ્યમંત્રી આનંદીબેન પટેલનાં નાના બહેન મંજુલાબેન ભીખુભાઇ પટેલનું 73 વર્ષની ઉમરે અવસાન થતાં રવિવારે તેઓની સિધ્ધપુર મુક્તિધામ ખાતે અંતિમક્રિયા કરવામાં આવી હતી. મંજુલાબેનના કીડની અને લીવરનું દાન કરવામાં આવ્યું હતું. મંજુલાબહેનના અંતિમ સંસ્કારમાં રાજ્યના મંત્રી વસુબેન ત્રિવેદી,આરોગ્યમંત્રી શંકરભાઇ ચૌધરી, સહિત અગ્રણીઓએ હાજરી આપી હતી. મંજુલાબહેન શિક્ષિકા હતા અને તેઓએ પાછલી વયમાં ગ્રામિણ તથા ઝૂપડપટ્ટીની બહેનોને રોજગારી માટે મહત્વના કામ કર્યા હતા.